Temeljem Odluke Skupštine trgovačkog društva Virovsko komunalno poduzeće d.o.o. o raspisivanju natječaja za imenovanje direktora/ice Virovskog komunalnog poduzeća d.o.o. od 28. lipnja 2022. godine, dana 30. lipnja 2022. Skupština Društva raspisuje

**JAVNI NATJEČAJ
za imenovanje direktora/direktorice
trgovačkog društva VIROVSKO KOMUNALNO PODUZEĆE d.o.o.**

* za mandatno razdoblje od četiri (4) godine uz mogućnost ponovnog imenovanja

**UVJETI:**

* Završen preddiplomski sveučilišni studij ili preddiplomski stručni studij,
* Radno iskustvo na rukovodećim poslovima sa završenim stupnjom stečene stručne spreme od najmanje 5 godina,
* Rukovodne, organizacijske i komunikacijske sposobnosti koje se procjenjuju na temelju izrađenog i prezentiranog programa rada Društva za četverogodišnje razdoblje,
* Znanje jednog stranog jezika,
* Poznavanje rada na računalu,
* Vozački ispit B kategorije,
* Nepostojanje zapreka iz članka 239. stavka 2. Zakona o trgovačkim društvima („Narodne novine“ broj 111/93, 34/99, 52/00, 118/03, 107/07, 146/08, 137/09, 125/11, 152/11, 111/12, 68/13, 110/15, 40/19, 34/22).

 **Opis poslova direktora/ice:**

* zastupa Društvo u skladu sa zakonom i odgovara za zakonitost rada Društva,
* samostalno vodi poslove Društva sukladno registriranim djelatnostima
* predlaže Skupštini Društva ciljeve i planove poslovanja Društva sukladno registriranim djelatnostima,
* uz suglasnost Skupštine donosi plan nabave, plan zapošljavanja, plan investicija i drugo prema potrebi te odgovara za njihovu realizaciju,
* organizira učinkovito upravljanje poslovnim procesima,
* brine o financijskom poslovanju Društva, o likvidnosti Društva te drugim pitanjima njegovog rada i poslovanja,
* vodi operativno poslovanje,
* brine o komunalnoj infrastrukturi i o obavljanju komunalnih djelatnosti sukladno zaključenim ugovorima,
* poduzima mjere za poboljšanje operativnog i financijskog poslovanja Društva,
* obavlja prijave na natječaje za korištenje nacionalnih i EU sredstava,
* obavlja i druge poslove utvrđene zakonom i aktima Društva.

Direktora/direktoricu imenuje Skupština Društva na vrijeme od četiri godine. Ista osoba može biti ponovno imenovana za direktora/direktoricu.

Prilikom sklapanja ugovora o radu ugovorit će se probni rad u trajanju od 3 mjeseca. Nezadovoljavanje radnika na probnom radu predstavlja posebno opravdan razlog za otkaz ugovora o radu (članak 53. Zakona o radu („Narodne novine“ broj 93/14).

Uz prijavu na natječaj sa osnovim podacima, kandidati moraju dostaviti:

* životopis,
* presliku osobne iskaznice,
* dokaz o hrvatskom državljanstvu,
* dokaz o stručnoj spremi (presliku diplome),
* dokaz o radnom iskustvu (Elektronički zapis ili Potvrda izdana od Hrvatskog zavoda za mirovinsko osiguranje s podacima o stažu osiguranja) ne stariji od 30 dana od dana objave natječaja,
* potvrdu poslodavca ili drugi dokument iz kojeg je vidljivo da se radni staž od najmanje 5 godina odnosi na rukovodeće poslove,
* potvrdu nadležnog suda da se protiv kandidata/kandidatkinje ne vodi kazneni postupak, ne stariju od 3 mjeseca od dana objave natječaja (preslika ili izvornik)
* izjavu pod kaznenom i materijalnom odgovornošću kandidata o nepostojanju okolnosti iz članka 239. stavak 2. Zakona o trgovačkim društvima ovjerenu kod javnog bilježnika (obrazac izjave u prilogu natječaja),
* prijedlog Programa rada za mandatno razdoblje,
* dokaz o poznavanju rada na računalu,
* dokaz o znanju jednog stranog jezika,
* dokaz o položenom vozačkom ispitu „B“ kategorije.

Isprave se prilažu u neovjerenoj preslici, a prije izbora kandidati će predočiti izvornik.

Prijave na natječaj s potrebnom dokumentacijom podnose se u zatvorenoj omotnici osobno u radnom vremenu Jedinstvenog upravnog odjela Općine Virje ili preporučenom poštanskom pošiljkom zaključno sa **8. srpnja 2022. godine** na adresu: **Virovsko komunalno poduzeće d.o.o., Đure Sudete 10, 48 326 Virje** **s naznakom – „Prijava na natječaj za direktora/direktoricu – ne otvaraj“.** U slučaju slanja prijave preporučenom poštanskom pošiljkom, dan predaje prijave ovlaštenom pružatelju poštanskih usluga smatra se danom predaje prijave na natječaj.

Urednom prijavom smatra se prijava koja sadrži svu traženu dokumentaciju traženu ovim Natječajem. Nepotpune i nepravovremene prijave kao i prijave poslane elektroničkom poštom ili telefaksom neće se razmatrati.
Sukladno članku 13. stavku 2. Zakona o ravnopravnosti spolova („Narodne novine“ broj 82/08) na natječaj se mogu javiti osobe oba spola.

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo navođenjem propisa te priložiti dokaze o tom statusu.

Sa kandidatima koji zadovoljavaju uvjete natječaja obavit će se razgovor i po potrebi provjera dodatnih znanja i vještina. Kandidat koji se ne odazove pozivu na intervju, smatrat će se da je odustao od prijave.

Prijavom na natječaj kandidat daje privolu Virovskom komunalnom poduzeću d.o.o. i Općini Virje za prikupljanje i obradu osobnih podataka navedenih u prijavi na natječaj te dokumentaciji dostavljenoj uz prijavu, u svrhu odabira kandidata te privolu na dostavu obavijesti o rezultatima natječaja koja se dostavlja svim kandidatima o odabranom kandidatu koje uključuje ime i prezime kandidata.

Prikupljeni osobni podaci obrađivat će se u skladu s Općom uredbom o zaštiti podataka i drugim važećim propisima.
O rezultatima natječaja kandidati/kandidatkinje bit će pisano obaviješteni u roku od 30 dana od isteka roka za podnošenje prijave.
Virovsko komunalno poduzeće d.o.o. i osnivač Općina Virje zadržava pravo poništenja ovog natječaja bez posebnog obrazloženja.

 Predsjednik Skupštine

 Mirko Perok